EELNÕU

NARVA LINNAVALITSUS

PROTOKOLLILINE OTSUS

Narva Linnavalitsus otsustab:

1. Nõustuda esitatud Narva Linnavolikogu määruse “Narva Linnavolikogu 08.04.2010 määruse nr 16 „Pensionäridele linnatoetuse maksmise kord Narva linnas“ muutmine“ eelnõuga.
2. Volitada Narva Linnavalitsuse abilinnapead Aleksander Ljudvig´ut ette kandma eelnimetatud küsimust Narva Linnavolikogu istungil.

Narva Linnavolikogu 08.04.2010 määruse nr 16 „Pensionäridele linnatoetuse maksmise kord Narva linnas“ muutmine 

Määrus kehtestatakse Kohaliku omavalitsuse korralduse seaduse  § 22 lõike 1 punkti 5 ning Sotsiaalhoolekande seaduse § 23 lõike 1 alusel 

Narva Linnavolikogu määrab:

Teha Narva Linnavolikogu 08.04.2010 määruses nr 16 „Pensionäridele linnatoetuse maksmise kord Narva linnas“ (edaspidi-määrus) järgmised muudatused:

1. Määruse § 1 täiendatakse punktiga 7 järgmises sõnastuses:
 „Toetust ei maksta juhul, kui taotleja on riiklikul või kohaliku omavalitsuse ülalpidamisel hoolekandeasutuses“.

2. Määruse § 2 lõiget 6 muudetakse ja sõnastatakse järgmiselt: 

„Toetuse suurus määratakse igaaastaselt vastavalt linna eelarves selleks otstarbeks eraldatud summale jooksval aastal“.
3.  Määrus jõustub seadusega sätestatud korras.
Aleksandr Jefimov

Linnavolikogu esimees

Õiend 

Määruse „Narva Linnavolikogu 08.04.2010 määruse nr 16 „Pensionäridele linnatoetuse maksmise kord Narva linnas“ muutmine“ eelnõu juurde

Narva linna Sotsiaalabiameti kaudu toimub pensionäridele linnatoetuse väljamaksmine. Toetust makstakse üks kord aastas Narva linnas elavate pensionäride toetamiseks. Toetuse väljamaksmine toimub Narva Volikogu 08.04.2010.a määruse nr 16 alusel. 

Ülalmainitud määrus vajab antud hetkel muutmist ja täiendamist, mis võimaldab täpsemalt reguleerida taotlemise protseduuri. Nimelt kinnitatakse, et linnatoetust ei maksta hoolekandeasutuses elavatele pensionäridele põhjusel, et nad püsivalt asuvad linna või riigi ülalpidamisel ning ei vaja materiaalset lisatoetust. 
2012. aasta seisuga elab Narvas 23 000 pensionäri, kelle on õigus toetuse saamiseks. Linna eelarves on eraldatud selleks otstarbeks 421 580 eurot, millest piisab vaid 21 000 pensionärile toetuse maksmiseks.

Hoolekandeasutustes Narva linna või riigi ülalpidamisel asub praegu 150 inimest. Toetuse välja maksmiseks antud sihtrühmale on vaja 3 000 eurot.
Samuti varem oli korraga kinnitatud toetuse suurus, mis on iga aasta erinev ning sõltub linnaeelarves selleks otstarbeks eraldatud vahendite suurusest. Seega tuli iga aasta määrust muuta. Praegu kinnitatakse, et toetuse suurus määratakse igaaastaselt vastavalt linna eelarves selleks otstarbeks eraldatud summale jooksval aastal, mis võimaldab toetust välja maksta ilma korra muutmiseta. 

Arvestades ülaltoodud, taotleb Narva linnaotsiaalabiamet  08.04.2010 määruse nr 16 muutmist.

Galina Vologdina

Narva linna Sotsiaalabiameti direktori kohusetäitja

